Държавен вестник, бр. 11, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  11
електрофизиология; рехабилитационната дейност в 
кардиологията (приложим е и медицинският стан­
дарт по физикална и рехабилитационна медицина).
2.3. Лечебно заведение за болнична помощ, 
получило разрешение от министъра на здравеопаз­
ването по реда на чл. 48 от Закона за лечебните 
заведения като многопрофилна болница за активно 
лечение, в т. ч. и по отношение на специалността 
„Кардиология“, или като специализирана болница 
за активно лечение в областта на кардиологията, 
може да осъществява кардиологични дейности, 
както следва:
2.3.1. многопрофилна болница за активно ле­
чение – в самостоятелна клиника/отделение по 
кардиология или като част от болнична структу­
ра – отделение/сектор съответно към клиника/
отделение в областта на вътрешните болести или 
на друга медицинска специалност;
2.3.2. специализирана болница за активно ле­
чение – в звената, съставляващи самостоятелна 
клиника/отделение по кардиология на болницата.
2.4. Самостоятелната клиника/отделение по 
кардиология е основна структурна единица на 
болничната медицинска помощ в областта на 
кардиологията, университетска или неуниверситет­
ска структура, определена съобразно принципите 
на Националната здравна карта, и се състои от 
следните задължителни структурни звена, осигу­
ряващи минималния необходим обем дейности и 
оборудване за качествена диагностика, лечение и 
здравни грижи: 
2.4.1. общо кардиологично отделение/сектор 
с легла;
2.4.2. отделение/сектор за кардиологично интен­
зивно лечение на сърдечно-съдовите усложнения и 
контрол върху критични нарушения на хемодина­
миката (максимум 10 легла и минимум 6 легла);
2.4.3. отделение/сектор за неинвазивна ди­
агностика без легла (ехокардиография, холтер 
мониториране, велоергометрия (тредмил); 
2.4.4. приемно-консултативни и диагностични 
кабинети.
2.5. Болницата може да разкрие и следните 
структурни звена като допълнително условие за 
развитие към по-високо качество в кардиологията:
2.5.1. отделение/сектор без легла за инвазивна 
кардиология (инвазивна/интервенционална диаг­
ностика и лечение); 
2.5.2. отделение/сектор без легла за кардиости­
мулация, имплантиране на кардиовертер-дефибри­
латори, ресинхронизиращо лечение;
2.5.3. отделение/сектор без легла за инвазивна 
електрофизиология (инвазивна/интервенционална 
електрофизиологична диагностика и лечение на 
ритъмни и проводни нарушения);
2.5.4. отделение/сектор за физикална и ре­
хабилитационна медицина (териториално може 
да бъде разположено във или извън сградата на 
болничното заведение).
2.6. Отделението, съответно секторът по кар­
диология към клиника, съответно отделение в 
областта на вътрешните болести или на друга 
медицинска специалност, се състои от следните 
задължителни структурни звена за осигуряване на 
минималния необходим обем дейности и здравни 
грижи или съответно осъществява задължително 
следните дейности на:
2.6.1. общ кардиологичен сектор с легла (ми­
нимум 10 легла);
2.6.2. легла за интензивно лечение (разполо­
жени на територията на отделение за интензивно 
лечение на вътрешните болести и функциониращи 
при условията, посочени в медицинския стандарт 
по анестезия и интензивно лечение);
2.6.3. сектор за неинвазивна диагностика на 
сърдечно-съдовите заболявания (без легла) с 
възможности за извършване на следния мини­
мум от диагностични методи: ехокардиография, 
холтер мониториране на сърдечен ритъм и арте­
риално налягане, оборудване за провеждане на 
натоварване – велоергометър/„бягаща пътека“, 
електрокардиография.
2.7. Лечебните заведения за болнична помощ, в 
които се осъществяват дейности по специалността 
„Кардиология“, се категоризират, както следва:
2.7.1. ниво І – когато в болницата е създадено 
отделение/сектор по кардиология, съответно към 
клиника/отделение в областта на вътрешните бо­
лести или на друга медицинска специалност, и в 
така създадената болнична структура са разкрити 
задължителните структурни звена или се осъщест­
вяват дейностите по т. 2.6;
2.7.2. ниво ІІ – когато в многопрофилна или 
специализирана болница е създадена самостоятел­
на клиника/отделение по кардиология с всички 
задължителни структурни звена, посочени в т. 2.4;
2.7.3. ниво ІІІ – когато в многопрофилна или 
специализирана болница е създадена самостоятел­
на клиника/отделение по кардиология с всички 
задължителни структурни звена, посочени в т. 2.4, 
и с незадължителните структурни звена, посочени 
в т. 2.5.1 и 2.5.2. 
2.8. Лечебните заведения от нива ІІ и ІІІ могат 
да осъществяват обучение по специалността „Кар­
диология“ при условията и по реда на Наредба 
№ 34 от 2007 г. за придобиване на специалност 
в системата на здравеопазването и при спазване 
на изискванията на раздел ІІІ от този стандарт.
3. Основни архитектурни и териториални връзки 
между местата за осъществяване на медицинската 
специалност „Кардиология“ и останалите звена на 
лечебното заведение
3.1. Болничните звена по обща кардиология, 
инвазивна кардиология, неинвазивна диагностика 
и за кардиологично интензивно лечение са разпо­
ложени в непосредствена близост и са свързани 
чрез непрекъснати 24-часови териториални и ко­
муникационни връзки, осигурени от болничното 
заведение.
3.2. На самостоятелната клиника/отделение 
по кардиология, както и на отделението/сектора 
по кардиология като част от клиника/отделение 
по вътрешни болести или друга медицинска спе­
циалност е осигурена непрекъснато възможност 
за осъществяване на връзка с останалите звена в 
болницата, особено със звената по анестезия и ин­
тензивно лечение, образна диагностика, физикална 
и рехабилитационна медицина, с лабораториите 
за биохимични изследвания и хемостезиология и 
с кръвна банка.